CELEX: 32016D1850
Language: hr
Date: 2008-11-21 00:00:00
Title: Odluka Vijeća (EU) 2016/1850 od 21. studenoga 2008. o potpisivanju i privremenoj primjeni prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane

21.10.2016   
            
            
               HR
            
            
               Službeni list Europske unije
            
            
               L 287/1
            
         ODLUKA VIJEĆA (EU) 2016/1850
   od 21. studenoga 2008.
   o potpisivanju i privremenoj primjeni prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 133. i 181. u vezi s člankom 300. stavkom. 2 prvom rečenicom prvog podstavka,
   uzimajući u obzir prijedlog Komisije,
   budući da:
   
               (1)
            
            
               Vijeće je 12. lipnja 2002. ovlastilo Komisiju da započne pregovore o sklapanju sporazumâ o gospodarskom partnerstvu sa zemljama AKP-a.
            
         
               (2)
            
            
               Pregovori o prijelaznom Sporazumu o gospodarskom partnerstvu (dalje u tekstu „prijelazni SGP”) zaključeni su s Ganom te je prijelazni SGP parafiran 13. prosinca 2007.
            
         
               (3)
            
            
               Člankom 75. prijelaznog SGP-a predviđa se njegova privremena primjena do njegova stupanja na snagu.
            
         
               (4)
            
            
               Prijelazni SGP trebalo bi potpisati u ime Zajednice te bi ga, u pogledu elemenata koji su u nadležnosti Zajednice, trebalo privremeno primjenjivati podložno njegovom sklapanju na kasniji dan,
            
         ODLUČILO JE:
   Članak 1.
   Ovime se u ime Zajednice odobrava potpisivanje prijelaznog Sporazuma o gospodarskom partnerstvu između Gane, s jedne strane, i Europske zajednice i njezinih država članica, s druge strane, podložno Odluci Vijeća o sklapanju navedenog Sporazuma.
   Tekst prijelaznog SGP-a priložen je ovoj Odluci.
   Članak 2.
   Za potrebe članka 73. stavka 2. prijelaznog SGP-a, Odbor za SGP sastoji se od članova Vijeća i predstavnika Komisije, s jedne strane, te od predstavnika Vlade Gane, s druge strane. Komisija Vijeću, radi donošenja njegove odluke, predlaže stajalište Europske zajednice s ciljem vođenja pregovora o poslovniku Odbora za SGP.
   Članak 3.
   Predsjednika Vijeća ovime se ovlašćuje da odredi osobu ili osobe opunomoćene za potpisivanje prijelaznog SGP-a u ime Europske zajednice podložno njegovom sklapanju.
   Članak 4.
   U pogledu elemenata koji su u nadležnosti Zajednice, prijelazni SGP primjenjuje se privremeno kako je predviđeno u njegovom članku 75. do okončanja postupka potrebnog za njegovo sklapanje. Komisija objavljuje obavijest s podacima o datumu privremene primjene.
   
      Sastavljeno u Bruxellesu 21. studenoga 2008.
      
         
            Za Vijeće
         
         
            Predsjednik
         
         E. WOERTH